kardosdrur/scandi-wiki huggingface dataset:
Paul Lambert

Paul Christopher Lambert (født 7. august 1969 i Paisley, Skotland) er en tidligere skotsk fodboldspiller og nuværende træner, der spillede som midtbanespiller. Han var på klubplan primært tilknyttet St. Mirren, Motherwell og Celtic i hjemlandet, men spillede også en enkelt sæson i tyske Borussia Dortmund. Efter at have stoppet sin aktive karriere blev Lambert træner, og står (pr. juni 2012) i spidsen for engelske Aston Villa.

Lambert spillede desuden 40 kampe og scorede ét mål for Skotlands landshold. Han deltog ved VM i 1998 i Frankrig. I 2009 blev han indlemmet i Scottish Football Hall of Fame.

Titler 

Skotsk Premier League
 1998, 2001, 2002 og 2004 med Celtic F.C.

Skotsk FA Cup
 1987 med St. Mirren F.C.
 2001, 2004 og 2005

Skotsk Liga Cup
 1998, 2000 og 2001 med Celtic F.C.

Champions League
 1997 med Borussia Dortmund

Eksterne henvisninger 

 Soccerbase.com spillerinfo 
 Soccerbase.com trænerinfo 
 Footballdatabase.eu spillerinfo

Fodboldspillere fra Skotland
Fodboldspillere fra St. Mirren F.C.
Fodboldspillere fra Motherwell F.C.
Fodboldspillere fra Borussia Dortmund
Fodboldspillere fra Celtic F.C.
Fodboldspillere fra Livingston F.C.
Fodboldtrænere fra Skotland
Personer fra Paisley
Medlemmer af Scottish Football Hall of Fame
Deltagere ved verdensmesterskabet i fodbold 1998
Silkesommerfugl

Silkesommerfugl (Bombyx) er slægt af møl, der omfatter de ægte silkesommerfugle. Slægten har to arter, og det er larverne af disse arter, man ofte kalder silkeorm.

 Vild Silkesommerfugl (Bombyx mandarina)
 Ægte Silkesommerfugl (Bombyx mori)

Larverne lever på bladene af arter inden for Morbær-familien og helst på Morbærtræer.

Noter 

Møl
Scot Gemmill

Scotland "Scot" Gemmill (født 2. januar 1971 i Paisley, Skotland) er en tidligere skotsk fodboldspiller, der spillede som midtbanespiller. Han var på klubplan primært tilknyttet Nottingham Forest og Everton i England. Han blev desuden noteret for 26 kampe og én scoring for Skotlands landshold, som han repræsenterede ved EM i 1996 og VM i 1998.

Eksterne henvisninger 
 Scot Gemmill  på Soccerbase.com 
 Scot Gemmill på Footballdatabase.eu 

Fodboldspillere fra Skotland
Fodboldspillere fra Nottingham Forest F.C.
Fodboldspillere fra Everton F.C.
Fodboldspillere fra Preston North End F.C.
Fodboldspillere fra Leicester City F.C.
Fodboldspillere fra Oxford United F.C.
Personer fra Paisley
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Billy McKinlay

William Alexander "Billy" McKinlay (født 22. april 1969 i Glasgow, Skotland) er en tidligere skotsk fodboldspiller, der spillede som midtbanespiller. Han var på klubplan primært tilknyttet Dundee United i hjemlandet, samt engelske Blackburn Rovers og Leicester City.

McKinlay blev desuden noteret for 29 kampe og fire scoringer for Skotlands landshold. Han deltog ved EM i 1996 og VM i 1998.

Skotten er nu førsteholdstræner i Fulham F.C..

Titler 

Skotsk Liga Cup
 1994 med Dundee United

Eksterne henvisninger 
 Soccerbase.com spillerinfo 
 Footballdatabase.eu spillerinfo

Fodboldspillere fra Skotland
Fodboldspillere fra Dundee United F.C.
Fodboldspillere fra Blackburn Rovers F.C.
Fodboldspillere fra Leicester City F.C.
Fodboldspillere fra Bradford City A.F.C.
Fodboldspillere fra Preston North End F.C.
Fodboldspillere fra Kilmarnock F.C.
Fodboldspillere fra Clydebank F.C.
Fodboldspillere fra Fulham F.C.
Personer fra Glasgow
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Danmarksturneringen i atletik 2010

Danmarksturneringen i atletik 2010 eller Landsturneringen i atletik 2010 er Dansk Atletik Forbunds danske mesterskab for klubhold. 

Danmarksturneringens finale 2010 afvikledes 11. september på Hvidovre Stadion med Hvidovre AM som arrangør. Det blev till dobbeltsejr til Sparta Atletik for 13. år i træk, mændens sejr var den 25. i træk.

Resultatet i elitedivisionen, 2010

Mænd
  Sparta Atletik 127½ p
  Hvidovre AM 80½ p
 Skive AM 69½ p
4 Århus 1900 68½p
5 Københavns IF 66½p
6 OA/OGF 47½p

Kvinder
  Sparta Atletik 114 p
  Århus 1900 87 p
 Silkeborg AK 77 72½ p
4  Amager AC 60 p 
5  Helsingør IF 55½ p
6  OA/OGF 50½ p

Danske mesterskaber i atletik
Sport i 2010
Derek Whyte

Derek Whyte (født 31. august 1968 i Glasgow, Skotland) er en tidligere skotsk fodboldspiller, der spillede som forsvarsspiller. Han var på klubplan tilknyttet Celtic, Middlesbrough, Aberdeen og Partick Thistle. Med Celtic vandt han blandt andet to skotske mesterskaber.

McKinlay blev desuden noteret for 12 kampe for Skotlands landshold. Han deltog ved EM i 1992, EM i 1996 og VM i 1998.

Titler 

Skotsk Premier League
 1986 og 1988 med Celtic F.C.

Skotsk FA Cup
 1988 og 1989 med Celtic F.C.

Eksterne henvisninger 
 Footballdatabase.eu spillerinfo 

Fodboldspillere fra Skotland
Fodboldspillere fra Celtic F.C.
Fodboldspillere fra Middlesbrough F.C.
Fodboldspillere fra Aberdeen F.C.
Fodboldspillere fra Partick Thistle F.C.
Personer fra Glasgow
Deltagere ved det europæiske mesterskab i fodbold 1992
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Arno Hansen

Arno Hansen (født 24. marts 1940 i Odense) er en tidligere dansk fodboldspiller.

Arno Hansen kom på B 1909s førstehold i 1958 i en kvartfinale i landspokalturneringen mod Vejle BK. Året efter var han med til at bringe mesterskabet til klubben. Fem år senere var han også med, da det andet mesterskab til B. 1909 kom i hus, med en 1-0 sejr over KB i Idrætsparken foran 44.000 tilskuere; hvilket stadig er rekord til en klubkamp i Danmark.

I 1958 debuterede han på U19-landsholdet mod Norge og var på tale til det olympiske hold, der senere vandt sølv i Rom, men blev siet fra i sidste øjeblik. Derimod fik han én uofficiel landskamp, han med i kamp mellem et dansk hold og et hold fra Brasilien, hvor blandt andet Pelé var med.  Uheldigvis havde han ikke fået sine støvler med fra Odense til København og måtte låne nogle af Erling . De var dog to numre for store, men det var der ingen, der opdagede.  Resultatet blev 3-4 foran 52.000 tilskuere. Rekord for en kamp på dansk grund. 

I 1965 var han med i UEFA Mesterholds Turnering ude mod Dinamo Bukarest. I en kamp hvor B.1909'eren Palle Kähler sparkede en modstander ned. Da dommeren var på vej over for at vise ham ud, spændte Arno Hansen ben for ham. Således blev de begge sendt ud af banen. Men så gik anføreren, Bruno Eliasen, i dialog med den jugoslaviske dommer, og det endte med, at begge spillere blev vinket ind på banen igen og fuldførte kampen. 

I 1971 blev Arno Hansen kåret som årets pokalfighter i pokalfinalen, som B.1909 vandt 1-0 over Frem. Arno Hansen var B1909-formand.

Arno Hansen har to døtre, og en søn.

Referencer

Eksterne henvisninger 
 

Fodboldspillere fra Danmark
Fodboldspillere fra B1909
Personer fra Odense
Scott Booth

Scott Booth (født 16. december 1971 i Aberdeen, Skotland) er en skotsk tidligere fodboldspiller, der spillede som angriber. Han var på klubplan primært tilknyttet Aberdeen F.C. i hjemlandet og hollandske FC Twente, men spillede også for blandt andet Borussia Dortmund i Tyskland.

Booth blev desuden noteret for 22 kampe og seks scoringer for Skotlands landshold. Han deltog ved EM i 1996 og VM i 1998.

Titler 

Skotsk Liga Cup
 1996 med Aberdeen F.C.

Intercontinental Cup
 1997 med Borussia Dortmund

KNVB Cup
 2001 med FC Twente

Eksterne henvisninger 
 

Fodboldspillere fra Skotland
Fodboldspillere fra Aberdeen F.C.
Fodboldspillere fra Borussia Dortmund
Fodboldspillere fra FC Utrecht
Fodboldspillere fra SBV Vitesse
Fodboldspillere fra FC Twente
Personer fra Aberdeen
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Stewart McKimmie

Stewart McKimmie (født 27. oktober 1962 i Aberdeen, Skotland) er en tidligere skotsk fodboldspiller, der spillede som højre back. Han var på klubplan tilknyttet Dundee F.C., Aberdeen og Dundee United i hjemlandet, længst tid hos Aberdeen, hvor han var på kontrakt i 14 sæsoner. Med Aberdeen vandt han adskillige titler, blandt andet det skotske mesterskab i både 1984 og 1985. 

McKimmie blev desuden noteret for 40 kampe og én scoring for Skotlands landshold. Han deltog ved VM i 1990, EM i 1992 og EM i 1996.

Titler 

Skotsk Premier League
 1984 og 1985 med Aberdeen F.C.

Skotsk FA Cup
 1984, 1986 og 1990 med Aberdeen F.C.

Skotsk Liga Cup
 1985, 1989 og 1995 med Aberdeen F.C.

UEFA Super Cup
 1982 med Aberdeen F.C.

Eksterne henvisninger 
 Soccerbase.com spillerinfo 
 Footballdatabase.eu spillerinfo

Fodboldspillere fra Skotland
Fodboldspillere fra Dundee United F.C.
Fodboldspillere fra Aberdeen F.C.
Fodboldspillere fra Dundee F.C.
Personer fra Aberdeen
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Deltagere ved det europæiske mesterskab i fodbold 1996
Yulin (Shaanxi)

Yulin (榆林, pinyin: Yùlín) er en by på præfekturniveau nordligst i provinsen Shaanxi i det centrale Kina. Befolkningen i byområdet anslås til 91.900 (2005).

Præfekturet har et areal på 43.578 km² (hvoraf 42% ørken, er en del af Ordosplateauet) og ca. 3,38 millioner insdbyggere (2004).

Administrative enheder 
Administrativt består Yulin af et bydistrikt og elleve amterr:
 Bydistriktet Yuyang (榆阳区), 7.053 km², 460.000 indbyggere, administrationscenter ;
 Amtet Shenmu (神木县), 7.635 km², 370.000 indbyggere;
 Amtet Fugu (府谷县), 3.212 km², 210.000 indbyggere;
 Amtet Hengshan (横山县), 4.084 km², 330.000 indbyggere;
 Amtet Jingbian (靖边县), 5.088 km², 290.000 indbyggere;
 Amtet Dingbian (定边县), 6.920 km², 310.000 indbyggere;
 Amtet Suide (绥德县), 1.878 km², 350.000 indbyggere;
 Amtet Mizhi (米脂县), 1.212 km², 210.000 indbyggere;
 Amtet Jia (佳县), 2.144 km², 250.000 indbyggere;
 Amtet Wubu (吴堡县), 428 km², 80.000 indbyggere;
 Amtet Qingjian (清涧县), 1.881 km², 210.000 indbyggere;
 Amtet Zizhou (子洲县), 2.043 km², 310.000 indbyggere.

Historie 

Byen ligger ved Den kinesiske mur. Under Ming-dynastiet (1368-1644) organiserede regeringen områderne ved den langstrakte kinesiske mur i ni zoner. For hver zone blev der etableret en garnison ("zhen"). Yansui Zhen var garnisonen i Yulin, og var ansvarlig for en 880 km lang sektion mellem Fugu i øst og Ningxia i vest.

Som nordlig udpost under Ming-kejserdømmet var Yulin af stor militær betydning. I 1403 havde byen fået et befæstet citadel, og i 1407 flyttede Ming-kejseren Yansui Zhen dertil. Som en følge af det blev en udvidelse af Den store mur trukket dertil, og mange soldater forlagt der. Denne sektion af Den store mur blev også et segment af Yulins bymur. Overalt hvor sådanne murgarnisoner blev anlagt, voksede den civile befolkning. For Yulins vedkommende udviklede den sig til en vigtig handelsby for samhandlen med de mongolske stammer i nord.

Trafik 
Kinas rigsvej 210 løber gennem området. Den begynder i Baotou i Indre Mongoliet, fører genne Yan'an, Xi'an, Chongqing og Guiyang og ender i Nanning i Guangxi.

Turisme 
Der er bevaret så meget af muren og den gamle by, at Yulin er et attraktivt turistmål i det nordlige Shaanxi.

Eksterne henvisninger 
 Kart ove byen Yulin 
 Fotos fra Yulin fra Panoramio 

Bypræfekturer i Shaanxi
Den kinesiske mur
Maxime Vachier-Lagrave

Maxime Vachier-Lagrave (født 21. oktober 1990) er en fransk skakspiller, og blandt historiens yngste stormestre, og pt. (30. december 2021) regerende verdensmester i lynskak. Han fuldførte sin tredje og sidste stormesternorm i 2005, i en alder af 14 år og 4 måneder. I januar 2010 havde han en FIDE-rating på 2730, og er med det Frankrigs højest rangerede spiller, foran Etienne Bacrot, og nummer to på listen over verdens bedste juniorspillere. Han er blandt de højest ratede personer nogensinde.

Eksterne henvisninger 

 

Skakspillere fra Frankrig
Franskmænd i 1900-tallet
Franskmænd i 2000-tallet
Vesselhorn

Vesselhorn ( af visent europæisk bison) er to stiliserede horn og bruges som hjelmtegn i en mængde person- og slægtsvåbener. 

I middelalderens hjelmtegn er de bueformede, mens de fra 1600-tallet gengives lyreformede med en rund åbning øverst. 

Vesselhorn er velkendte i skandinaviske og tyske våben, men nærmest ukendte i britiske våben.

Litteratur 

 H.J. Huitfeldt-Kaas m.fl.: "Norske Sigiller fra Middelalderen", Oslo 1899-1950
 Hans Krag: "Norsk heraldisk mønstring fra Frederik IV's regjeringstid 1699-1730", Drøbak 1942 – Kristiansand S 1955
 Hans Cappelen: "Norske slektsvåpen", Oslo 1969 (2. opplag 1976)
 Herman L. Løvenskiold: "Heraldisk nøkkel", Oslo 1978
 Harald Nissen og Monica Aase: Segl i Universitetsbiblioteket i Trondheim, Trondheim 1990
 Ottfried Neubecker: "Heraldik. Kilder, brug, betydning", København 1979 (oversat og bearbejdet for Skandinavien af Nils G. Bartholdy)

Heraldik
Louis Jolliet

Louis Jolliet (født 21. september 1645 nær byen Quebec i dagens Canada, død 22. maj 1700), også kendt som Louis Joliet, var en fransk-canadisk opdagelsesrejsende. Jolliet er vigtig på grund af sine opdagelser i Nord-Amerika. Jolliet og missionæren Fader Jacques Marquette, en katolsk præst, var de første hvide som udforskede og tegnede kort over Mississippifloden.

Eksterne henvisninger 

Opdagelsesrejsende
Personer fra Canada
Paul Andreu

Paul Andreu (født 10. juli 1938 i Caudéran/Gironde nær Bordeaux i Frankrig, død den 11. oktober 2018) var en fransk arkitekt som blandt andet er kendt for flyvepladsprojekter.

Projekter 
Andreu, arkitekt for flyvepladserne: 
 Ninoy Aquino International Airport (Manila) 
 Soekarno-Hatta International Airport (Jakarta) 
 Abu Dhabi International Airport, Dubai International Airport 
 Cairo International Airport, Brunei International Airport 
 Charles de Gaulle internationale lufthavn (Paris) 
 Paris-Orly

Andre prestigeprojekter af Andreu omfatter blandt andet Grande Arche ved La Défense i Paris (hvor han var Johan Otto von Spreckelsens assistent) og et nyt center for udøvende kunster nær Den Himmelske Freds Plads i Beijing), som blev indviet 22. december 2007.

Arkitekter fra Frankrig
Personer fra Bordeaux
Jens Harmsen

Jens Harmsen (født 21. marts 1952) er en dansk fodboldspiller og træner.

Harmsen skrev sig ind i fodboldhistorien, da han som kun 34-årig træner blev danmarksmester sammen med AGF i 1986.

I perioden 1981-1985 fungerede Jens Harmsen i AGF som danmarksserietræner og assistenttræner for Poul Erik Bech. Derfor havde han et indgående kendskab til mange af spillerne, da han overtog førsteholdet kun 10 dage før sæsonstarten i 1986.

Efter mesterskabet, som indbragte ham titlen som årets træner, trådte Harmsen frivilligt tilbage. I 1989 overtog han igen trænerposten i AGF – igen kun for en enkelt sæson, som endte med en midterplacering i 1. division og en kvartfinale i europacuppen for pokalvindere.

Som ung forsvarer opnåede Harmsen at komme på både U/19- og U/21-landsholdet. I alt 13 landskampe fik han.

Harmsen er bestyrelsesmedlem for Århus Elite A/S der siden 1/1 2005 har været selskabet bag AGF, derudover er han økonomidirektør i firmaet Damstahl a/s.

Referencer 

Fodboldspillere fra AGF
Fodboldtrænere fra Danmark
Fodboldtrænere for AGF
Hippolyte Taine

Hippolyte Adolphe Taine (født 21. april 1828 i Vouziers, død 5. marts 1893 i Paris) var en fransk filosof, historiker og kritiker. Som tænker havde han stor teoretisk indflydelse på den franske naturalisme. Han var medlem af Académie française.

Filosoffer fra Frankrig
Historikere fra Frankrig
Medlemmer af Académie française
Franskmænd i 1800-tallet
Thomas Andrews

Thomas Andrews (7. februar 1873 – 15. april 1912) var chefkonstruktør i Harland & Wolff, selskabet som byggede RMS Titanic. Andrews tegnede Titanic, og kendte til alle detaljerne på skibet. På jomfruturen var han med for at kontrollere, at alt var som det skulle på skibet og notere fejl. 

Da Titanic sank, vidste han bedre end nogen anden hvornår skibet ville synke. Han opfordrede derfor så mange som mulig til at tage redningsveste på og gå i redningsbådene. Men hvad som hændte med ham selv, var der ingen der vidste. Nogle har fortalt, at de så ham i rygesalongen på 1. klasse, og andre siger de så ham kaste stole ned til de som lå i vandet, så de kunne få noget at flyde på. Thomas Andrews var en af mange helte, den nat, hvor Titanic sank.

Eksterne henvisninger 

 Biografi på Encyclopedia Titanica

Erhvervsfolk fra Irland
Omkomne i Titanic-forliset
Modtagere af Royal Medal
Edwin Booth

Edwin Booth (13. november 1833 – 7. juni 1893) var en amerikansk skuespiller og den første amerikanske skuespiller som slog igennem i Europa. Han optrådte i Shakespeares Hamlet og Macbeth. Han var søn af Junius Brutus Booth og bror til John Wilkes Booth, Abraham Lincolns morder.

Eksterne henvisninger 

Skuespillere fra Maryland
Teaterskuespillere fra USA
Fredrik von Otter

Fredrik Wilhelm von Otter (født 11. april 1833 i Fägred, Skaraborgs län, Sverige, død 9. marts 1910 i Karlskrona) var en svensk friherre, søofficer og politiker, der var Sveriges statsminister fra 1900 til 1902.

Se også 
 Sveriges regeringer

Eksterne henvisninger 

Sveriges statsministre
Friherrer fra Sverige
Admiraler fra Sverige
Personer fra Västergötland
Kaufmann (virksomhed)

Kaufmann APS er en dansk familieejet tøjkoncern med hovedsæde i Aarhus. Kaufmann forhandler modetøj i mærkerne Polo Ralph Lauren, Hugo Boss, Sand, Jacob Cohën, Lacoste, Tiger of Sweden, EA7 med flere.

Kaufmann kæden blev grundlagt den 10. oktober 1908 af Axel Kaufmann i det indre Aarhus og er i 2015 landsdækkende med butikker over hele landet. I 2010 omfattede Kaufmann koncernen butikskæderne AXEL, Kaufmann, Quint og Quintess, og beskæftigede mere end 400 ansatte fordelt i deres forskellige butikker.

Quint 

Quint er en dansk butikskæde, der sælger streetwear og modetøj til drenge mellem 15 og 25 år. Det er en del af Kaufmann-koncernen.

Den første Quint-butik åbnede i 1999 i Rødovre Centrum.

Quints butikker har en rodet indretning og er fortrinsvis placeret i indkøbscentre og bykerner (ofte gågader).

Butikker i Danmark 
Pr. 22 juni 2016:

Quintess 

Quintess er en dansk butikskæde, der sælger modetøj og streetwear til piger mellem 15 og 25 år. Den er en del af Kaufmann-koncernen.

De første quintess butikker blev åbnet i 2006 i Rødovre Centrum og Kolding Storcenter. Quintess forhandler blandet andet g-star, papfar, Samsøe & Samsøe, Converse All-Star, adidas, Nike, Inc.

Quintess's butikker har et garageagtigt look og er fortrinsvis placeret i indkøbscentre og bykerner (ofte gågader).

Butikker i Danmark
Pr. 27. Oktober 2011:

Referencer

Eksterne henvisninger 
Kaufmann's officielle hjemmeside
Quints officielle hjemmeside
Quintess officielle hjemmeside

Danske virksomheder etableret i 1908
Virksomheder i Aarhus
Tøjbutikskæder i Danmark
Charles Addams

Charles "Chas" Samuel Addams (født 7. januar 1912 i Westfield, USA, død 29. september 1988) var en amerikansk forfatter og tegneserieskaber.

Addams producerede godt 1.300 tegneserier, de fleste vist i den amerikanske avis The New Yorker, i perioden fra 1938 til Addams død i 1988. 

En af de mere kendte tegneserier er Familien Addams, som også er filmatiseret og produceret som TV-serier.

Afledte film og TV-serier i forbindelse med familien Addams 
Efter at TV-serien sluttede i 1966 blev der produceret:
to sammenhørende film, 
en uafhængig film, 
to uafhængige tegnefilms-serier, 
to nye udgaver af serien og senere 
en musical.

Eksterne henvisninger 
 Charles Addams Foundation
 

Tegneserietegnere fra USA
Engelsk-amerikanere
Personer fra New Jersey
Edward Smith

Kaptajn Edward John Smith (født 27. januar 1850 i Hanley, Stoke-on-Trent, død 15. april 1912) var en britisk sømand og kaptajn. Smith var kaptajn på RMS Titanic, som kolliderede med et isbjerg natten til den 15. april 1912 og sank, hvorved Smith omkom. Han var søn af Edward og Catherine Smith.

Biografi 
Edward John Smith blev født i byen Hanley i Stoke-on-Trent. Hans forældre var Edward Smith, en keramiker, og Catherine Hancock (født Marsh), som blev gift i 1841 i Wolstanton. Hans forældre ejede senere en forretning. Smith gik på Etruria British School til han fyldte 13. Han drog senere til Liverpool for at starte en karriere som sømand. Han blev oplært ved Gibson & Co., Liverpool.

Den 12. juli 1887 blev Smith gift med Sarah Eleanor Pennington. Deres datter, Helen Melville Smith, blev født i Waterloo, Lancashire, i 1898. Familien boede i et rødt murstenshus, kaldt Woodhead, på Winn Road, Portswood, Southampton.

Smith omkom, da Titanic forliste; Han blev sidst set på vej til broen af Titanic, da det sank. Det vides ikke præcist hvordan han døde, men der findes forskellige forklaringer og rygter om Smiths død, blandt andet, at han han skød sig selv i hovedet med en pistol. 

En mindestatue af Smith blev rejst i Lichfield i 1914.

Referencer 

Søfolk
Omkomne i Titanic-forliset
Personer fra Stoke-on-Trent
Steve Allen

Stephen Valentine Patrick William "Steve" Allen (26. december 1921 i New York – 30. oktober 2000 i Encino, Californien) var en amerikansk tv-personlighed, radiopersonlighed, musiker, komponist, skuespiller, komiker og forfatter. I 1954 opnåede han national berømmelse som medskaber og første vært for 'The Tonight Show, som var det første tv-talkshow sent om aftenen.

Selvom han fik sin start i radio, er Allen bedst kendt for sin omfattende netværks-tv-karriere. Han fik national opmærksomhed som gæstevært på Arthur Godfreys talentspejdere. Efter at han var vært for The Tonight Show, fortsatte han med at være vært for adskillige spil og varietéshows, inklusiv hans eget The Steve Allen Show, I've Got a Secret og The New Steve Allen Show. Han var fast panelmedlem på CBS What's My Line? og fra 1977 til 1981 skrev, producerede og var vært for det prisvindende public broadcast-show Meeting of Minds, en række historiske dramaer præsenteret i taleformat.

Allen var en pianist og en produktiv komponist. Efter egen beregning skrev han mere end 8.500 sange, hvoraf nogle blev indspillet af adskillige førende sangere. Allen arbejdede som tekstforfatter og vandt 1964 Grammy Award for bedste originale jazzkomposition for "Gravy Waltz", som han skrev teksterne til. Han skrev også mere end 50 bøger, herunder romaner, børnebøger og meningsbøger, inklusive hans sidste bog, Vulgarians at the Gate: Trash TV and Raunch Radio (2001).

I 1996 blev Allen overrakt Martin Gardner Lifetime Achievement Award fra Committee for Skeptical Inquiry (CSICOP).  Han har to stjerner på Hollywood Walk of Fame og et Hollywood-teater navngivet til hans ære.

Eksterne henvisninger

Noter 

Komikere fra USA
Hollywood Walk of Fame
Personer fra New York
Omkomne ved trafikulykker i USA
Stanley Ho

Stanley Ho, også kendt som Ho Hung-sun, Stanley Ho Hung-sun, 何鴻燊, Hé Hóngshēn (født 25. november 1921 i Hongkong, død 26. maj 2020) var en kendt entreprenør og milliardær i Hongkong og Macao. Ho blev også blevet kaldt King of gambling på grund af sit monopol over alle kasinoer på Macao i mere end 35 år. 

Ho hørte til blandt de rigeste personer på Macao og en af de rigeste i Asien. Ifølge magasinet Forbes blev han i 2006 rangeret som verdens 86. rigeste mand. Han foretog også væsentlige investeringer i Hongkong.

Kildeangivelser

Eksterne henvisninger 

 Shun Tak Holdings Limited
 iAsia Technology Limited  

Personer fra Hongkong
Erhvervsfolk fra Kina